

**Ustanova za razvoj kompetencija, inovacija**

**i specijalizacije Zadarske županije – INOVAcija**

**Trg tri bunara 5, 23000 Zadar**

KLASA: 303-04/17-02/2

URBROJ: 2198-1-96/02-20-447

Zadar, 9. studenoga 2020.

U sklopu projekta „Centar za kreativne industrije“, Ustanova za razvoj kompetencija, inovacija i specijalizacije Zadarske županije INOVAcija objavljuje

**POZIV NA ISKAZ INTERESA**

za zakup poslovnih prostora

u Poduzetničkom inkubatoru – Centar za kreativne industrije

**I.**

Predmet poziva je prikupljanje zahtjeva za iskaz interesa za korištenje poslovnih prostora u budućem poduzetničkom inkubatoru koji se planira otvoriti u prvom kvartalu 2021. godine.

Na raspolaganju su:

a) 7 uredskih prostora, površine od 14 m2 – 24,70 m2

b) 1 zajednički radni prostor/coworking, površine 22,45 m²

c) 1 poslovni prostor za obavljanje ugostiteljske djelatnosti 33,60 m² + terasa 33,80 m²

Uredski prostori i zajednički prostor/coworking kompletno su opremljeni namještajem i Wi-Fi mrežom. Poslovni prostor za obavljanje ugostiteljske djelatnosti ima uređen sanitarni čvor, opremljen je stolovima, stolicama i klupom na terasi.

Zahtjeve za zakup poslovnih prostora u Poduzetničkom inkubatoru – Centar za kreativne industrije mogu podnijeti:

* fizičke osobe koje imaju ozbiljnu namjeru postati poduzetnici
* poduzetnici početnici (do 3 godine)
* postojeći poduzetnici

koji obavljaju ili planiraju obavljati djelatnosti u pod-sektorima kreativne i kulturne industrije; računalni programi, igre i novi mediji, arhitektura, dizajn, film, produkcija, fotografija, umjetnost, glazba i izvedbene umjetnosti, oglašavanje i tržišno komuniciranje, elektronički mediji, izdavaštvo)

ili obavljaju djelatnosti u sektorima povezanima s kreativnim i kulturnim industrijama i surađuju s poduzetnicima u navedenim pod-sektorima kreativne i kulturne industrije.

*\*Napomena: Uvjeti se ne odnose na poslovni prostor pod točkom c)*

II.

Osnovna svrha rada i djelovanja Centra za kreativne industrije je podrška pri poslovanju poduzetnika u njihovim prvim odnosno najkritičnijim godinama poslovanja na način da im se omogući korištenje poslovnih prostora, ostale potrebne infrastrukture i usluga u poduzetničkom inkubatoru Centar za kreativne industrije, a sve u cilju  jačanju  konkurentnosti gospodarstva i povećanju zaposlenosti s naglaskom na kreativne i kulturne industrije.

Potencijalna mjesečna cijena zakupa uredskog prostora iznosi 70 kn/m² + 20 kn za režije.

Potencijalna mjesečna cijena zakupa radne jedinice u zajedničkom radnom prostoru/coworkingu iznosi 600 kn (uz mogućnost odabira fleksibilnih paketa ovisno o potrebama korisnika).

Potencijalna mjesečna cijena zakupa poslovnog prostora za obavljanje ugostiteljske djelatnosti iznosi 8.000 kn.

Tlocrte poslovnih prostora možete pronaći u prilogu.

Prijaviti se možete popunjavanjem **Obrasca za iskazivanje interesa za korištenje poslovnog prostora** u poduzetničkom inkubatoru „Centar za kreativne industrije“.

Rok za podnošenje zahtjeva za iskaz interesa je 16. studenoga 2020. godine.

Ovaj poziv za iskazivanje interesa koristit će se za procjenu poduzetničkog interesa i pregled mogućih aktivnosti te **ne predstavlja** obvezu za potencijalne korisnike i **ne predstavlja obvezu** za Ustanovu za razvoj kompetencija, inovacija i specijalizacije Zadarske županije INOVAcija.

Za više informacija kontaktirajte nas na e-mail adresu: info@inovacija-zadar.hr.

|  |
| --- |
| Ustanova za razvoj kompetencija, inovacija  |
| i specijalizacije zadarske županije – INOVAcija |